EkBass/fiwiki-20250220-pages-articles huggingface dataset:
John A. Macdonald

John Alexander Macdonald (11. tammikuuta 1815 Glasgow, Skotlanti – 6. kesäkuuta 1891 Ottawa, Ontario) oli kanadalainen konservatiivipoliitikko ja Kanadan ensimmäinen pääministeri. Hänen ensimmäinen pääministerikautensa sijoittui vuosille 1867–1873 ja toinen vuosille 1878–1891. == Ura == Macdonald tuli tunnetuksi asianajajana, joka tarttui vaikeisiin ja joskus skandaalinkäryisiin tapauksiin. Vuonna 1839 hänet palkattiin pankin lakimieheksi, ja siitä alkaen hän keskittyi yhtiöiden lakiasioihin. Hän toimi itsekin sijoittana, varsinkin kiinteistöalalla. Macdonaldin poliittinen ura alkoi Kingstonin kaupunginvaltuustosta 1843, mutta jo seuraavana vuonna hänet valittiin provinssin parlamenttiin. Hän ajoi voimakkaasti kotiseutunsa ja sen yritysten asiaa, mihin hänellä oli omakin taloudellinen intressi. Hän toimi maan oikeuskanslerina vuosien ajan. Macdonald oli keskeinen hahmo, kun Kanadan liittosopimusta eli perustuslain edeltäjää valmisteltiin vuosina 1864-1867. Moderni Kanada, silloiselta nimeltään "dominio" syntyi, kun Nova Scotian, New Brunswickin, Prinssi Edwardin saaren, Ontarion ja Quebecin edustajat sopivat yhdistymisestä. Perustuslaki hyväksyttiin 1867, emämaa Britanniassa hyväksyttiin asetus Britannian Pohjois-Amerikasta ja Macdonaldista tuli dominion ensimmäinen pääministeri. Macdonald in johtama dominio laajeni nopeasti Manitobaan, Brittiläiseen Kolumbiaan ja Prinssi edwardin saarelle. Kanadan poikki rakennettiin rautatie. Sen rakentamiseen liittyvien lahjusten takia Macdonald joutui eroamaan, mutta hän palasi valtaan viisi vuotta myöhemmin. Toinen virkakausi päättyi Macdonaldin kuolemaan. Macdonald korosti aina lojaalisuutta brittiläiselle emämaalle ja eroa Yhdysvaltoihin. == Yksityiselämä == Macdonald muutti Britanniasta Kanadaan vuonna 1820 perheensä kanssa. Vuonna 1834 hän aloitti uransa asianajajana Kingstonissa. Hän meni naimisiin Isabella Clarkin kanssa vuonna 1843. Parille syntyi kaksi lasta: John Alexander, joka kuoli 13 kuukauden ikäisenä, ja Hugh John, jonka Macdonaldin sisar Margaret ja tämän mies James Williamson kasvattivat Isabella Macdonaldin kuoltua vuonna 1857. Vuonna 1867 Macdonald avioitui Susan Agnes Bernardin kanssa. He saivat tyttären, Margaret Mary Theodora Macdonaldin. Macdonald vaihtoi presbyterianismista anglikaanisuuteen. Hän oli myös vapaamuurari. Macdonald kuoli virassaan 6. kesäkuuta vuonna 1891. Hänet on haudattu Kingstonin Cataraqui Cemeterylle. == Lähteet == == Aiheesta muualla == Luokka:Kanadan pääministerit Luokka:Vuonna 1815 syntyneet Luokka:Vuonna 1891 kuolleet
Petri Hanttu

Petri Tapani Hanttu (s. 5. heinäkuuta 1965 Kirkkonummi)Teatterit ja teatterintekijät 2005, Teatterin tiedotuskeskus / Like 2005, ISBN 952-471-629-1, sivu 181. on suomalainen näyttelijä, joka näytteli 1990-luvulla useissa elokuvissa, kuten Suolaista ja makeaa, Paatti ja Routasydän. Hanttu teki Lahden kaupunginteatterissa parikymmentä roolia vuosien 1997 ja 2004 välillä.Petri Hanttu, Ilona-esitystietokanta, Teatterin tiedotuskeskus, viitattu 19.12.2014. Nykyisin Hanttu esiintyy teatterin ohella ääninäyttelijänä elokuvissa ja animaatiosarjoissa kuten Animalia, Animaaniset, UBOS Loitsukirja, Pokémon, Gumballin mieletön maailma, Digimon Tamers, Transformers: Animated, Transformers: Prime, Simsala Grimm, Battle B-Daman, Paavo Pesusieni, Transformers: Robots in Disguise, Transformers: Rescue Bots ja My Little Pony: Ystävyyden taikaa (5. tuotantokaudella). Hän on ääninäytellyt myös Ratchet & Clank: A Crack in Time -pelissä Sigmundia, Suuren Kellon nuorempaa huoltajaa. Lisäksi hän on Apinatasavalta-ohjelman ohjaaja ja tekijä. Hän on näytellyt Skylanders: Giantsissa, Skylanders: Swap Forcessa, Skylanders: Trap Teamissä, Skylanders: SuperChargersissa ja Skylanders: Imaginatorsissä Kaosta ja Gill Gruntia. === Ääniroolit === ==Lähteet== == Aiheesta muualla == * * * Voice Chasers Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt Luokka:Suomalaiset ääninäyttelijät
Marija Gusakova

Marija Ivanovna Gusakova (, 6. helmikuuta 1931 – 8. toukokuuta 2022https://78.ru/news/2022-05-08/olimpiiskaya_chempionka_po_lizhnim_gonkam_mariya_gusakova_umerla_v_peterburge) oli neuvostoliittolainen maastohiihtäjä ja olympiavoittaja. Squaw Valleyn 1960 olympialaisissa Gusakova voitti kultaa 10 kilometrin hiihdossa, joka oli tuolloin naisten ainoa henkilökohtainen hiihtomatka. Kilpailu päättyi Neuvostoliiton neloisvoittoon. Aiemmin Neuvostoliitto ei talviolympialaisissa ollut voittanut yhdessä lajissa kaikkia mitaleita. Gusakova sai hopeaa 3 × 5 kilometrin viestin toisen osuuden hiihtäjänä. Ruotsi pääsi karkuun ensimmäisellä osuudella, kun Neuvostoliiton Radja Jerošina kaatui ja hajotti suksensa eikä saanut tarpeeksi nopeasti uutta suksea tilalle. Zakopanen MM- kilpailuissa 1962 Gusakova sai hopeaa 10 kilometrillä ja pronssia 5 kilometrillä. Maailmanmestaruuden hän voitti viestissä, jossa hän jälleen hiihti toisen osuuden. Innsbruckin 1964 olympialaisissa Gusakova sai pronssia 10 kilometrillä, joka päättyi Neuvostoliiton kolmoisvoittoon. Viestijoukkueeseen häntä ei enää valittu. ==Saavutuksia== * Olympiakultaa 10 kilometrillä Squaw Valleyssa 1960 * Olympiahopeaa 3 x 5 kilometrin viestissä Squaw Valleyssa 1960 * Olympiapronssia 10 kilometrillä Innsbruckissa 1964 * MM-kultaa 3 x 5 kilometrin viestissä Zakopanessa 1962 * MM-hopeaa 10 kilometrillä Zakopanessa 1962 * MM-pronssia 5 kilometrillä Zakopanessa 1962 == Lähteet == Luokka:Neuvostoliittolaiset maastohiihtäjät Luokka:Neuvostoliittolaiset olympiavoittajat Luokka:Vuonna 1931 syntyneet Luokka:Vuonna 2022 kuolleet
WWE SmackDown vs. Raw 2008

WWE SmackDown vs. Raw 2008 on Yuke's:in kehittämä ja THQ:n julkaisema showpainipeli, joka julkaistiin PlayStation 2, PlayStation 3, Xbox 360, Wii, Nintendo DS ja PlayStation Portable alustoille syksyllä 2007. Peli kuuluu SmackDown vs. Raw -pelisarjaan. == Hahmot == === Miespainijat === * Batista * Bobby Lashley * King Booker * Carlito * Chavo Guerrero * Chris Masters * CM Punk * Edge * Elijah Burke * Finlay * The Great Khali * Gregory Helms * JBL * Jeff Hardy * John Cena * Johnny Nitro (nykyään John Morrison) * JTG * Kane * Mr. Kennedy * Kenny Dykstra * Marcus Cor Von * Mark Henry * Matt Hardy * Randy Orton * Rey Mysterio * Ric Flair * Sabu * Sandman * Shad * Shane McMahon * Shawn Michaels * Snitsky * Triple H * Umaga * The Undertaker * Vince McMahon * William Regal === Naispainijat === * Ashley Massaro * Candice Michelle * Kelly Kelly * Melina * Michelle McCool * Mickie James * Torrie Wilson === Legendat === * Bret "The Hitman" Hart * Mick Foley * Rick Rude * The Rock * Roddy "Rowdy" Piper * Sabu * Stone cold * Terry Funk * Tommy Dreamer === Kommentaattorit === * John Bradshaw Layfield "JBL" (SmackDown!) * Jerry "The King" Lawler (RAW) * Jim Ross (RAW) * Joey Styles (ECW) * Michael Cole (SmackDown!) * Tazz (ECW) Luokka:WWE 2K Luokka:Nintendo DS -pelit Luokka:PlayStation 2 -pelit Luokka:PlayStation 3 -pelit Luokka:PlayStation Portable -pelit Luokka:Wii-pelit Luokka:Xbox 360 -pelit Luokka:Mobiilipelit Luokka:Vuoden 2007 videopelit Luokka:Verkkomoninpelit
Daniel Sibakow

Daniel Sibakow (17. helmikuuta 1933 Helsinki – 15. syyskuuta 1988 Rovaniemen maalaiskunta) oli suomalainen kuvataiteilija. Sibakow kuvasi maalauksissaan mielellään puhdasta, koskematonta erämaata ja Lapin luontoa. Maalausten tyyli on taiteilijan sanojen mukaan "fantastis-realistinen". Sibakow maalasi kankaalle käyttäen akryylivärejä ja palettiveistä, hän on tehnyt myös hiili- ja pastellitöitä. 30-vuotisen taiteilijauransa aikana hän ehti asua useilla paikkakunnilla muun muassa Lahdessa, Nokialla, Utsjoella sekä Lohinivan kylässä Rovaniemen maalaiskunnassa. Sibakow asusteli ja piti ateljeeta 1960-luvulla myös Helsingissä, Bensowin talon ”Brondan vintillä”, jossa Eino Leinokin aikoinaan majaili. Lapissa hän asui vakituisesti vuodesta 1979 lähtien, Lapin keskussairaalassa tapahtuneeseen kuolemaansa saakka. Hänet haudattiin Rovaniemelle Maijasen hautausmaalle 1. lokakuuta 1988. == Lähteet == * Jouni Sibakow (Daniel Sibakowin poika) ===Viitteet=== == Aiheesta muualla == * Daniel Sibakow Facebookissa * Daniel Sibakow Genissä Luokka:Suomalaiset taidemaalarit Luokka:Vuonna 1933 syntyneet Luokka:Vuonna 1988 kuolleet
Lähteikkö

Lähteikkö on usean eri lähteen muodostama suo. Se on yleensä hyvin pienialainen suo. Sen tyypillinen sijainti on vaaran tai harjun alarinne. Lähteikkö pysyy sulana talvenkin ajan ja sen vuoksi sellaiseen saattaa kehittyä omalaatuinen kasvi- ja eläinyhdyskuntansa. Metsälain mukaan lähteikkö on arvokas elinympäristö. == Lähteet == Luokka:Suot Luokka:Lähteet
Hits Back

__NOTOC__ Hits Back on suomalaisen Boycott-yhtyeen kokoelma-albumi, joka julkaistiin 26. syyskuuta 2007. Levy sisältää yhtyeen suurimmat hitit, mutta myös kaksi uutta levytystä. Alkukesästä 2007 radioille jaettiin promosinglenä cover-versio Graham Parkerin kappaleesta ”Hey, Lord (Don’t Ask Me Questions)” promosinglenä. Toinen single ”Keep Things Alright” julkaistiin syksyllä 2007. == Kappaleet == # # # # # # # # # # # # # # # # == Arvostelut == * Imperiumi.net: Imperiumi.net: Levyarvio * Smackthejack.net: Smackthejack.net: Levyarvio == Lähteet == == Aiheesta muualla == * Hits Back discogs.com -sivustolla Luokka:Vuoden 2007 kokoelma-albumit Luokka:Tommi Läntisen albumit
Hannu Palo

Hannu Palo (s. 28. elokuuta 1959 Lauritsala) on suomalainen laulaja, joka perusti ensimmäisen oman orkesterin 1984. Ensimmäinen albumi ilmestyi vuonna 1990. == Diskografia == * * * * * * * * * == Lähteet == * ==Aiheesta muualla== * Palo, Hannu Luokka:Vuonna 1959 syntyneet Luokka:Elävät henkilöt
Kiinan Grand Prix 2005

Kiinan Grand Prix 2005 oli Formula 1 -kauden 19. osakilpailu, joka ajettiin 14.–16. lokakuuta 2005 Shanghain moottoriradalla Kiinassa. Renault’n espanjalaiskuljettaja Fernando Alonso voitti kilpailun neljän sekunnin erolla toiseksi tulleeseen McLaren-Mercedeksen Kimi Räikköseen. Alonso voitti maailmanmestaruuden ja Renault tallimestaruuden. Kimi Räikkönen ajoi kilpailun nopeimman kierroksen. Michael Schumacher ja Christijan Albers törmäsivät toisiinsa lämmittelykierroksella ennen kilpailun alkua ja starttasivat varikkoportilta. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1\. 5 Fernando Alonso Renault 56 1:39.53,618 1. 10 2\. 9 Kimi Räikkönen McLaren-Mercedes 56 +4,015 3. 8 3\. 17 Ralf Schumacher Toyota 56 +25,376 9. 6 4\. 6 Giancarlo Fisichella Renault 56 +26,114 2. 5 5\. 15 Christian Klien Red Bull-Cosworth 56 +31,839 14. 4 6\. 12 Felipe Massa Sauber-Ferrari 56 +36,400 11. 3 7\. 7 Mark Webber Williams-BMW 56 +36,842 10. 2 8\. 3 Jenson Button BAR-Honda 56 +41,249 4. 1 9\. 14 David Coulthard Red Bull-Cosworth 56 +44,247 7. 10\. 11 Jacques Villeneuve Sauber- Ferrari 56 +59,977 16. 11\. 18 Tiago Monteiro Jordan-Toyota 56 +1.24,648 19. 12\. 2 Rubens Barrichello Ferrari 56 +1.32,812 8. 13\. 8 Antônio Pizzonia Williams-BMW 55 Rengas 13. 14\. 20 Robert Doornbos Minardi-Cosworth 55 Polttoaine loppui 20. 15\. 16 Jarno Trulli Toyota 55 +1 krs. 12. 16 21 Christijan Albers Minardi-Cosworth 51 Pyöränkiinnitys 18. Kesk. 4 Takuma Satō BAR-Honda 34 Vaihteet 17. Kesk. 19 Narain Karthikeyan Jordan-Toyota 28 Ulosajo 15\. Kesk. 10 Juan Pablo Montoya McLaren-Mercedes 24 Moottori 5. Kesk. 1 Michael Schumacher Ferrari 22 Ulosajo 6\. == Muuta == * Renault’n 1. maailmanmestaruus. * Renault -moottorin 7. maailmanmestaruus. * Jordanin 250. kilpailu. * Michelinin 100. paalupaikka ja kilpailun nopein kierros. * Christian Klienin uran paras sijoitus (5). * Antônio Pizzonian uran viimeinen kilpailu. * Rubens Barrichellon viimeinen kilpailu Ferrarilla. * Takuma Satōn viimeinen kilpailu BAR:lla. * Felipe Massan viimeinen kilpailu Sauberilla. * Narain Karthikeyanin viimeinen kilpailu Jordanilla. * Christijan Albersin ja Robert Doornbosin viimeinen kilpailu Minardilla. * BAR:n, Jordanin ja Minardin viimeinen kilpailu. * Viimeinen kilpailu V10-moottoreilla. * Michael Schumacher ja Christijan Albers lähtivät kilpailuun varikolta vara-autolla. == Lähteet == * Kiinan GP 2005 -F1-ruutu Luokka:Formula 1 -kausi 2005 2005
Ljubov Baranova

Ljubov Baranova (omaa sukua Kozyreva, 27. elokuuta 1929 Pukra, Seuloskoin piiri, Leningradin alue – 22. kesäkuuta 2015 Moskova) oli neuvostoliittolainen maastohiihtäjä ja olympiavoittaja. Kozyreva oli Neuvostoliiton ensimmäinen arvokisoissa menestynyt naishiihtäjä. Falunin MM-kilpailuissa 1954 hän voitti kultaa molemmilla naisten hiihtomatkoilla: 10 kilometrillä ja 3 x 5 kilometrin viestissä, jossa hän hiihti ensimmäisen osuuden. Cortina d’Ampezzon 1956 olympialaisissa Kozyreva voitti kultaa 10 kilometrillä, mutta viestissä Neuvostoliitto jäi Suomen takana hopealle vaikka Kozyreva tulikin ensimmäiseen vaihtoon 24 sekuntia ennen Suomen Sirkka Polkusta. Lahden MM-kilpailuissa 1958 Kozyreva sai 10 kilometrillä hopeaa hävittyään maannaiselleen Alevtina Koltšinalle. Viestissä Kozyreva hiihti viimeisen osuuden ja voitti kultaa. Avioiduttuaan Baranova hiihti hopealle Squaw Valleyn 1960 olympialaisissa sekä 10 kilometrillä että 3 x 5 kilometrin viestissä, jossa hän hiihti ankkuriosuuden. Viestissä Ruotsi karkasi ensimmäisellä osuudella, kun Neuvostoliiton Radja Jerošina kaatui ja hajotti suksensa eikä saanut tarpeeksi nopeasti uutta tilalle. Zakopanen MM-kilpailuissa 1962 naisten arvokisaohjelmassa oli uutena lajina 5 kilometrin hiihto, jossa Baranova sai hopeaa. Hän jäi ensi kertaa urallaan ilman mitalia 10 kilometrillä, jossa hän sijoittui neljänneksi edellään kolme muuta neuvostoliittolaista. Uransa viimeisen maailmanmestaruuden Baranova voitti viestissä, jossa hän jälleen hiihti ensimmäisen osuuden. ==Saavutuksia== * Olympiakultaa 10 kilometrillä Cortina d’Ampezzossa 1956 * Olympiahopeaa 10 kilometrillä Squaw Valleyssa 1960 * Olympiahopeaa 3 x 5 kilometrin viestissä Cortina d’Ampezzossa 1956 ja Squaw Valleyssa 1960 * MM-kultaa 10 kilometrillä Falunissa 1954 * MM-kultaa 3 x 5 kilometrin viestissä Falunissa 1954, Lahdessa 1958 ja Zakopanessa 1962 * MM- hopeaa 10 kilometrillä Lahdessa 1958 * MM-hopeaa 5 kilometrillä Zakopanessa 1962 ==Lähteet== * Lyubov Kozyreva-Baranova Bio, Stats and Results Olympics at Sports-Reference.com === Viitteet === Luokka:Neuvostoliittolaiset maastohiihtäjät Luokka:Neuvostoliittolaiset olympiavoittajat Luokka:Vuonna 1929 syntyneet Luokka:Vuonna 2015 kuolleet
Aronkylä

Aronkylä on yksi Kauhajoen kuudesta virallisesta kylästä. Se sijaitsee kaupungin keskustasta noin viisi kilometriä pohjoiseen. Asukkaita kylässä on 1 500 ja taloja noin 700 (2008). Aronkylän läpi kulkee Suupohjan rata, jolla on nykyisin enää tavaraliikennettä. Kylässä sijaitsevan Kauhajoen rautatieaseman jälkeen Kurikasta etelälounaaseen tuleva rata kääntyy noin 90° länsiluoteeseen kohti Teuvaa. Kaskisista alkava kantatie 67 kulkee myös Aronkylän läpi ja alkaa Sastamalan Kiikkaan aloittavan kantatie 44:n risteyksen jälkeen kääntyä rautatien tapaan noin 90° pohjoiskoilliseen kohti Kurikkaa. Kylässä Kainastonjoki ja Ikkelänjoki yhtyvät Kauhajokeen, joka on yksi Kyrönjoken latvahaaroista. Aronkylässä on 0.–6. luokkien Aron koulu sekä Aron päiväkoti. == Lähteet == == Aiheesta muualla == *Kylän kotisivut Luokka:Kauhajoen kylät
Mustan kissan merirosvot

Mustan kissan merirosvot () Kuroneko Kaizokudan) ovat kuvitteellisia merirosvoja One Piece manga- ja animesarjassa. Heidän kapteeninsa on Kuro, joka jätti miehistönsä kolmeksi vuodeksi tekeytyen hovimestariksi rikkaaseen perheeseen. ==Osa tarinassa== Kolme vuotta ennen Olkihattujen saapumista, Kuro kyllästyi merirosvoelämäänsä ja merivoimilta pakoiluun, joten hän päätti lavastaa kuolemansa. Niinpä hän hyökkäsi seuraavaan merivoimien alukseen ja teurasti heidät Morgania lukuun ottamatta, joka vei Djangon hypnotisoiman Kuron näköisen miehistönsä jäseneksi. Morgan nousi urallaan ja Kuron oletettiin kuolleen vale-Kuron teloituksen jälkeen. Hän antoi kapteeninviran Djangolle ja hieman myöhemmin saapui pieneen kylään, jossa hän aikoisi toteuttaa suunnitelmansa "rauhan" saadakseen. Kuro otti nimen Kurahadoor ja palveli kolme vuotta Kayan perhettä. Kesken Kuron suunnitelmien Kayan vanhemmat kuolivat ja hänestä tuli Kayan läheinen hoitaja. Kun kolme vuotta tuli täyteen, Mustan kissan merirosvojen kapteeni Django saapui saarelle kuten he olivat sopineet Kuron kanssa. He puhuivat suunnitelmastaan surmata Kayan ja saada tämän perintö Djangon hypnotisoitua hänet allekirjoittamaan testamentin. Entisen miehistönsä tietämättään hän myös suunnitteli Mustan kissan merirosvojen tappamista. Kun Luffy ja Usopp kuulivat keskustelun, Usopp yritti varoittaa kaikkia kyläläisiä, mutta kukaan ei valheittensa takia uskonut häntä. Olkihatut kuitenkin lupasivat auttaa häntä suojelemaan kylää. Luffyn ja muiden voitettua Mustan kissan merirosvot ja Kuro, he yhdessä pakenivat laivalleen ja lähtivät, huomaamattaan jättäen Djangon saarelle. Animen perusteella Kurosta tuli taas Mustan kissan merirosvojen kapteeni. ==Merirosvolippu== Tavallinen Jolly Roger, mutta pääkallon tilalla on kissan pää. ==Miehistö== ===Kuro=== * Seiyu: Kōichi Hashimoto * Ääninäyttelijä (4Kids): Jamie McGonnigel Kapteeni (16,000,000) Kuro ===Siam ja Laikku=== Laivavahteja (Siam) * Seiyu: Masaya Onosaka * Ääninäyttelijä (4Kids): Eric Stuart (Laikku) * Seiyu: Yasuhiro Takato * Ääninäyttelijä (4Kids): Jimmy Zoppi Siam ja Laikku (シャム、Shamu, and ブチ, Buchi) ovat Kissalan poikia (Nyaban Brothers), jotka vahtivat Mustan kissan merirosvojen laivaa. He yrittivät aluksi näytellä heikkoja ja pelkureita, mutta Siamin päästyä lähelle Zoroa, alkoi taistelu. Molemmat heistä taistelivat Zoroa vastaan, mutta hävisivät. Django hypnotisoi Laikusta entistä voimakkaamman, mutta sekään ei riittänyt Zoron voittamiseen. Laikku on lihava ja Siam laiha kyttyräselkä. ==Entiset jäsenet== ===Django=== ===Nugire Yainu=== * Seiyu: Masaya Onosaka Nugire Yainu oli Mustan kissan merirosvo, jonka Django hypnotisoi uskomaan olevansa Kuro. Merivoimien Morgan hypnotisoitiin myös ja lähetettiin viemään vale-Kuroa teloitettavaksi. Nugire Yainu kuoli siis kolme vuotta sitten. Hänen nimensä kerrottiin One Piece Blue Data kirjassa. ==Mustan kissan merirosvojen voimat== Suurin osa heistä on helposti voitettavissa, mutta Django hypnotisoi heidät uskomaan olevansa vahvempia taisteluissa. Kuron jälkeen Siam ja Laikku ovat ainoita, joista on vastusta. Luokka:One Piecen hahmot en:Black Cat Pirates
Tumajyvänen

Tumajyvänen eli nukleoli on tuman ribosomeja tuottava osa, joka muodostuu solunjakautumisen välivaiheen aikana. Tumajyväsiä on tuolloin vähintään yksi kappale ja ne erottuvat muuta tumaa tummempina alueina. Tumajyvänen sisältää ribosomien rakenneosana toimivan RNA:n geenit.Heino, 2007 Tuma voi sisältää 1–5 tumajyvästä. Suurimmassa osassa tumista on vähintään yksi tumajyvänen, jolla ei ole kalvoa. Tumajyvänen sisältää proteiineja, DNA:ta ja RNA:ta. Lisäksi siinä kootaan yhteen ribosomien eri aineosat. Suurin osa solun ribosomaalisesta RNA:sta valmistuu tumajyväsessä ja osa siitä liittyy valkuaisaineisiin. Tämän jälkeen niiden eri aineosat siirtyvät tumakotelon huokosten kautta solulimaan, missä niistä muodostuu ribosomeja.Haug, 1999 Tumajyvänen erottuu mikroskopiassa suuren RNA-pitoisuutensa takia. == Lähteet == * *: * === Viitteet === == Aiheesta muualla == *Solunetti: Tumajyvänen Luokka:Tuma
M/S Viking 2

M/S Viking 2 () oli vuonna 1940 valmistunut autolautta. Sen rakensi Aalborg Værft A/S Ålborgissa Tanskassa. M/S Marsk Stig nimen saanut alus valmistui toukokuussa 1940 ja sen oli ollut tarkoitus aloittaa liikenne reitillä Grenå – Hundested mutta edellisen vuoden syksyllä alkaneen toisen maailmansodan vuoksi se jäi hotellilaivaksi Grenåon, kunnes Saksan Kriegsmarine otti aluksen käyttöönsä. Viking Line liikennöi kesäkaudella 1978 vuokraamallaan nykyään M/S Alkyon nimisellä aluksella (IMO 6510253) reitillä Kapellskär–Maarianhamina. Alus korvasi aiemmin keväällä telakalla tuhotuneen Viking 2:en ja se kastettiin samalla nimellä. ==Käyttöhistoria== * 1942 Saksan Kriegsmarine otti aluksen käyttöönsä. Saksan sotavoimat olivat miehittäneet Tanskan keväällä 1940. Alus liikennöi sotavuosina 1942–1943 Itämerellä kunnes vaurioitui ilmahyökkäyksessä. 1944 Kannaksen torjuntataisteluiden aikana kuljetti saksalaisia rynnäkköpanssarivaunuja Tallinnasta Helsinkiin. Oletettavasti ylikuormauksen vuoksi kaatui Helsingin satamassa. * Alus liikennöi korjattuna sodan jälkeen Tanskan vesillä. * 1966 alus myytiin romuksi Ystadiin mutta saman vuoden syksyllä Rederi AB Sally osti hylyn. 1967 alus asetettiin liikenteeseen välille Maarianhamina – Kapellskär uudelleen nimettynä M/S Viking 2:ksi. * 23. huhtikuuta 1970 M/S Kapella törmäsi laiturissa olleeseen Viking 2:een Maarianhaminassa. Toukokuussa 1971 alus oli taas liikenteessä Maarianhaminan ja Kapellskärin välillä. * Helmikuussa 1978 alus paloi täysin Algot Johanssonin telakalla Maarianhaminassa. Se myytiin romuksi Loviisan Metalli ja Kone Oy:lle. Purkaminen aloitettiin kesäkuussa 1979. ==Nimihistoria== * M/S Marsk Stig (1940–1964) * M/S Varberg (1964–1967) * M/S Viking 2 (1967–) ==Lähteet== ==Aiheesta muualla== * Viking 2
Tšerepovets

Tšerepovets () on teollisuuskaupunki Venäjän federaation Vologdan alueella, 105 kilometriä Vologdasta länteen. Kaupunki sijaitsee Rybinskin tekojärven rannalla Šeksnajoen suulla. Tšerepovets on Vologdan alueen suurin kaupunki ja Tšerepovetsin piirin keskus. Vanha luostarikylä Tšerepovets sai kaupungin arvon vuonna 1777. Vuonna 2012 kaupungin asukasluku oli 315 186. Tšerepovetsissä on rauta-, teräs-, telakka- ja puuteollisuutta. Kaupungin suurin tehdas on Venäjän toiseksi suurin kaivos- ja metallurgian alan yhtiö OAO Severstal. Kaupungin päärautatieasema on nimeltään Tšerepovets 1 ja sinne liikennöidään esimerkiksi Moskovan Jaroslavlin asemalta Jaroslavlin ja Vologdan kautta. Pietarista rautatieyhteys on Laatokan asemalta (Ladožki vokzal) Vologdan-suunnan junilla. Kaupungissa sijaitsee Vologdan alueen suurin yliopisto Tšerepovetsin valtionyliopisto. Kaupungin jääkiekkoseura on Venäjän ja Itä-Euroopan KHL-liigassa pelaava HK Severstal Tšerepovets. Tšerepovetsissa on myös suomalaisten sotavankien muistomerkki.CD-Facta 2005 ==Lähteet== ==Aiheesta muualla== *Tšerepovets *
Simply the Best of the 80’s

Simply the Best of the 80's on BMG Entertainment International UK & Ireland Ltd:n julkaisema neljän CD-levyn yhteiskokoelma, joka julkaistiin vuonna 1999. Kokoelma koostuu neljästä CD-levystä, jotka sisältävät yhteensä 64 kappaletta 1980-luvun tunnetuimpia hittikappaleita. Albumia myytiin postimyynnillä. Suomessa kokoelmalevy tuli tunnetuksi, kun sitä myytiin television Ostoskanavan TV Shopin valikoimasssa. ==Kappaleet== ===CD 1=== # Rick Astley – Never Gonna Give You Up # Modern Talking – Brother Louie # Falco – Rock Me Amadeus # Talking Heads – Road To Nowhere # Elton John – I'm Still Standing # Wham! – Wake Me Up Before You Go Go # Tears For Tears – Shout # Eurythmics – Sweet Dreams (Are Made Of This) # Electric Light Orchestra – Hold On Tight # Erasure – Sometimes # Kajagoogoo – Too Shy # Level 42 – Lessons In Love # Fleetwood Mac – Little Lies # John Farnham – You're The Voice # Alphaville – Big In Japan # A-ha – Take On Me ===CD 2=== # Opus – Live Is Life # Aneka – Japanese Boy # Ray Parker Junior – Ghostbusters # Bananarama – Venus # Living In A Box – Living In A Box # Kylie Minogue – I Should Be So Lucky # Bucks Fizz – Making Your Mind Up # The Communards – Don't Leave Me This Way # Kim Wilde – Kids In America # Blow Monkeys – It's Doesn't Have To Be This Way # Howard Jones – What Is Love? # Starship – We Built This City # Status Quo – What You're Proposing # David Hasselhoff – Looking For Freedom # Billy Ocean – When The Going Gets Tough, The Tough Get Going # Kaoma – Lambada ===CD 3=== # S'Express – Theme From S'Express # Paul Hardcastle – Nineteen # M/A/R/R/S – Pump Up The Volume # Chaka Khan – I Feel For You # Joyce Sims – Come Into My Life # Ashford & Simpson – Solid # Aretha Franklin – Who's Zoomin' Who # Nu Shooz – I Can't Wait # Pointer Sisters – I'm So Excited # Samantha Fox – Touch Me (I Want Your Body) # Mel & Kim – Respectable # Robbie Nevil – C' Est La Vie # Taylor Dayne – Tell It To My Heart # Technotronic – Pump Up The Jam # Bomb The Bass – Beat Dis # New Order – Blue Monday ===CD 4=== # Kim Carnes – Bette Davis Eyes # Laura Branigan – Self Control # Milli Vanilli – Girl I'm Gonna Miss You # Desireless – Voyage Voyage # Fairground Attraction – Perfect # Wax – Bridge To Your Heart # The Cars – Drive # Paul Young – Love Of The Common People # Thompson Twins – Doctor! Doctor! # J Geils Band – Centrefold # Mr. Mister – Kyrie # Hall & Oates – Maneater # Adam & The Ants – Stand & Deliver # Tanita Tikaram – Twist In My Sobriety # Shakin Stevens – You Drive Me Crazy # Bobby McFerrin – Don't Worry Be Happy ==Lähteet== Luokka:Vuoden 1999 kokoelma- albumit Luokka:Musiikkiboksit Luokka:1980-luvun musiikki Luokka:Brittiläiset albumit
Howard Jones

Howard Jones voi tarkoittaa ainakin seuraavia: * Howard Jones (s. 1955), englantilainen laulaja * Howard Jones (1885–1941), amerikkalaisen jalkapallon pelaaja ja valmentaja * Howard Jones, yhdysvaltalainen metallilaulaja.
Radja Jerošina

Radja Nikolajevna Jerošina (, 17. syyskuuta 1930 Iževsk, Votjakkien autonominen alue, Neuvostoliitto – 23. syyskuuta 2012) oli Neuvostoliittoa urheilu-urallaan edustanut maastohiihtäjä, olympiamitalisti ja maailmanmestari. Cortina d’Ampezzon olympialaisissa 1956 Jerošina sai hopeaa molemmilla naisten hiihtomatkoilla: 10 kilometrillä ja 3 × 5 kilometrin viestissä. Hän pääsi viestin ankkuriosuudelle kuuden sekunnin johtoasemassa, mutta saapui maaliin vasta 27 sekuntia Suomen Siiri Rantasen jälkeen. Lahden MM-kilpailuissa 1958 Jerošina hiihti viestin ensimmäisen osuuden ja voitti kultaa. Henkilökohtaisella 10 kilometrillä hän sijoittui neljänneksi 19 sekuntia pronssille hiihtänyttä Siiri Rantasta hitaampana. Squaw Valleyn 1960 olympialaisissa hän sai pronssia 10 kilometrillä, joka päättyi Neuvostoliiton neloisvoittoon. Aiemmin Neuvostoliitto ei talviolympialaisissa ollut voittanut yhdessä lajissa kaikkia mitaleita. Hopeaa hän sai 3 × 5 kilometrin viestissä. Hän kaatui avausosuudella hajottaen suksensa eikä saanut tarpeeksi nopeasti uutta suksea tilalle, joten Ruotsi pääsi tavoittamattomalle karkumatkalle. Neuvostoliitto teki protestin väittäen Jerošinan kaatumisen aiheutuneen Irma Johanssonin kiilaamisesta, mutta veti protestinsa pois, kun tapauksesta kuvattu filmi osoitti tilanteen olleen sääntöjen mukainen. Zakopanen MM- kilpailuissa 1962 Jerošina sai pronssia 10 kilometrillä. Viestijoukkueeseen häntä ei enää valittu. Jerošina kuoli 23. syyskuuta 2012, 82-vuotiaana. == Saavutuksia == * Olympiahopeaa 10 kilometrillä Cortina d’Ampezzossa 1956 * Olympiahopeaa 3 x 5 kilometrin viestissä Cortina d’Ampezzossa 1956 ja Squaw Valleyssa 1960 * Olympiapronssia 10 kilometrillä Squaw Valleyssa 1960 * MM- kultaa 3 x 5 kilometrin viestissä Lahdessa 1958 * MM-pronssia 10 kilometrillä Zakopanessa 1962 == Lähteet == * Radiya Yeroshina Bio, Stats and Results Olympics at Sports-Reference.com === Viitteet === Luokka:Neuvostoliittolaiset maastohiihtäjät Luokka:Neuvostoliittolaiset olympiamitalistit Luokka:Vuonna 1930 syntyneet Luokka:Vuonna 2012 kuolleet
Domenico Fioravanti

Domenico Fioravanti (s. 31. toukokuuta 1977 Novara) on entinen italialainen uimari, kaksinkertainen rintauinnin olympiavoittaja. Fioravanti osallistui ensimmäisiin uintikilpailuihinsa yhdeksänvuotiaana ja vuotta myöhemmin hän aloitti päivittäisen harjoittelun; tuolloin hänen harjoittelukumppaninaan oli Massimiliano-veli, joka oli myös kilpauimari. Fioravanti osallistui ensimmäisiin EM-kilpailuihinsa vuonna 1995 ja neljä vuotta myöhemmin Istanbulissa hän voitti 100 metrin rintauinnin pitkien ratojen Euroopan mestaruuden. Vuonna 2000 Fioravanti uusi 100 metrin Euroopan mestaruutensa Helsingissä. Sydneyn olympialaisissa hän voitti ensimmäisenä italialaisuimarina olympiakultaa oltuaan paras sekä 100 että 200 metrin rintauinnissa. Samana vuonna hän voitti vielä 50 ja 100 metrin rintauinnit lyhyiden ratojen EM-kisoissa Valenciassa. Vuonna 2001 Fioravanti saavutti Fukuokan MM-kilpailuissa hopeaa 100 metrin ja pronssia 50 metrin rintauinnissa. Italian mestaruuden kaikkiaan 30 kertaa voittanut Fioravanti joutui lopettamaan uintiuransa vuonna 2004 syntyperäisen sydämen poikkeavuuden vuoksi. Hän julisti ainoan dopinginsa olleen "spagetti tomaateilla". ==Ennätykset== ;50 m allas :50 m rintauinti – 27,72 :100 m rintauinti – 1.00,46 :200 m rintauinti – 2.10,87 (entinen Euroopan ennätys) ;25 m allas :50 m rintauinti – 27,10 :100 m rintauinti – 58,89 :200 m rintauinti – 2.08,76 ==Lähteet== Domenico Fioravantin virallinen sivusto Luokka:Italialaiset uimarit Luokka:Italialaiset olympiavoittajat Luokka:Vuonna 1977 syntyneet Luokka:Elävät henkilöt
Citroën C2

Citroën C2 on Citroënin vuosina 2003–2009 valmistama pieni henkilöautomalli, joka korvasi suuremman Citroën C3:n kanssa Citroën Saxon. Mallin seuraajaksi tuli Citroën DS3. Vuoden 2003 Euro NCAP -kolaritestistä tuloksesta C2 sai neljä tähteä viidestä. Perusmallien lisäksi C2 oli saatavana urheilullisina Furio-, VTR- ja VTS-malleina. Kaikille kolmelle on yhteistä urheilullisesti muotoiltu korisarja, mutta vain VTR- ja VTS-malleissa oli 1,6-litrainen moottori (VTR: 109 hv, VTS: 122 hv), kun taas Furiossa käytettiin samoja 1,1- (60 hv) ja 1,4-litraisia (73/83 hv) kuin perusmalleissa. GT on vain Ison- Britannian markkinoilla tarjottu erikoismalli, jota valmistettiin rajoitettu 2 250 kappaleen erä. Urheilullisen korisarjan lisäksi siinä oli valkoiseksi maalatut kevytmetallivanteet. Keväällä 2008 C2:een tuli uudenlainen etupuskuri. Tiedosto:2004-2006 Citroën C2 VTR hatchback (2011-04-28) 01.jpg|Citroën C2 VTR Tiedosto:Citroën C2 (2. Facelift) – Frontansicht, 13. April 2013, Düsseldorf.jpg|Facelift-mallin Citroën C2. == Lähteet == == Aiheesta muualla == C2 Luokka:B-segmentin autot Luokka:2000-vuosikymmenen autot
Neitsytsaarten kansallispuisto

Yhdysvaltain Neitsytsaarten kansallispuisto () on Saint Johnin saarella Yhdysvaltain Neitsytsaarilla sijaitseva kansallispuisto. Puiston 59 km² pinta- ala kattaa noin 60 % Saint Johnista. Kansallispuisto perustettiin vuonna 1956. Vuoden 2006 tilaston mukaan puistossa kävi vuoden aikana yli 677 000 vierailijaa. Saarella on tavattu 120 lintulajia, ja se on merkittävä linnustonsuojelualue. Puisto tunnetaan ennen kaikkea luontoarvoistaan, mutta siellä voi tutustua myös saarten historiaan. Tanskalaiset kasvattivat saarella orjien avulla tupakkaa, sokeria ja puuvillaa, ja näiden viljelysten ja tuotantolaitosten jäänteitä on edelleen nähtävillä. Vuonna 2016 puistossa kävi yli puoli miljoonaa kävijää, ja se työllisti 900 ihmistä. Hurrikaani Irma aiheutti suurta tuhoa alueella vuonna 2017, minkä seurauksena puiston tiet olivat suljettuina yli kolme kuukautta. == Lähteet == == Aiheesta muualla == * Puiston verkkosivut Kansallispuisto Luokka:Yhdysvaltain kansallispuistot
Abessiniansininärhi

Abessiniansininärhi (Coracias abyssinicus) on afrikkalainen säihkylintujen lahkoon kuuluva lintu. Lajin nimesi Johann Hermann vuonna 1783. == Koko ja ulkonäkö == Linnun pituus on 40-45 cm, siipien kärkiväli 58-60 cm ja paino 100 g:n molemmin puolin. Höyhenpuku on väritykseltään samankaltainen kuin sininärhellä, josta sen erottaa pitkiksi venähtäneiden keskimmäisten pyrstösulkien perusteella, joiden pituus on 12-28 cm. Sukupuolet ovat samanvärisiä. Maantieteellinen muuntelu on hyvin vähäistä. == Esiintyminen == Asuu Saharan eteläpuolisessa Keski-Afrikassa ja Arabian niemimaan lounaisosassa. Lajin kanta on elinvoimainen. Osa kannasta on paikkalintuja, osa muuttaa sateisten ja kuivien kausien mukaan. == Elinympäristö == Avoimet pensaikkomaat ja ruohotasangot, myös viljelymailla kylien ympärillä. == Lisääntyminen == Pesä on puunkolossa tai rakennuksessa. Abessiniansininärhi munii sinne 3-6 munaa. == Ravinto == Lajin ravintoa ovat isokokoiset hyönteiset. Seurailee usein maastopaloja saalistaen pakoon pyrkiviä hyönteisiä. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X * Kuva === Viitteet === Luokka:Sininärhet
Tabascokilpikonna

Tabascokilpikonna (Dermatemys mawii) on Dermatemydidae-heimon ainoa jäljellä oleva laji, ja äärimmäisen uhanalainen. Niitä on ollut maailmassa eoseenikaudelta asti. Tabascokilpikonna on sukunsa Dermatemys ainoa laji. == Ulkonäkö ja koko == Tabascokilpikonna voi kasvaa 65 senttimetrin mittaiseksi ja painaa 20 kilogrammaa. Sen selkäkilpi on litteähkö, tasaisen tummanharmaa tai melkein musta. Pehmeät osat ovat harmahtavat, mutta aikuisen koiraan päälaella on keltainen kolmiomainen alue. Animal Diversity Web (myös kuva) Chleonia.org (valokuva keltaisesta läikästä) == Elinympäristö == Tabascokilpikonnat elävät Keski-Amerikan järvissä ja isoissa joissa Meksikon eteläosista Hondurasin pohjoisosiin. == Ravinto == Tabascokilpikonnat syövät pääasiassa kasveja vedestä ja rannan tuntumasta. == Lisääntyminen == Tabascokilpikonnat munivat syyskuun ja marraskuun välisenä aikana, kun niiden kotijoet tulvivat. Tulvaveden aikana ne voivat uida vaikeapääsyisiin paikkoihin, johon ne eivät muuten kykenisi kiipeämään. Ne kaivavat pesän rantaviivalle ja hautaavat munat mudan ja lahoavien kasvinjätteiden sekaan. Munissa on paksu, valkoinen kuori. Yksi pesä sisältää 6–20 munaa, jotka ovat vajaat seitsemän senttiä pitkiä ja halkaisijaltaan puolet tästä. == Lähteet == Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Jevdokija Mekšilo

Jevdokija Pantelejevna Mekšilo (, 23. maaliskuuta 1931 Gorno-Altaisk, Oiraattien autonominen alue, Venäjän SFNT – 16. tammikuuta 2013 Pietari, Venäjä) oli neuvostoliittolainen maastohiihtäjä ja olympiavoittaja. Mekšilo sijoittui Zakopanen MM-kilpailuissa 1962 kuudenneksi 5 kilometrin hiihdossa. Innsbruckin olympialaisissa 1964 hän sai kultaa 3 x 5 kilometrin viestissä, jossa hän hiihti toisen osuuden, ja hopeaa 10 kilometrillä, jolla hän hävisi maannaiselleen Klavdija Bojarskih'lle 2,3 sekuntia. Lisäksi hän sijoittui 5 kilometrillä neljänneksi. == Saavutuksia == * Olympiakultaa 3 × 5 kilometrin viestissä Innsbruckissa 1964 * Olympiahopeaa 10 kilometrillä Innsbruckissa 1964 * Olympiakisoissa neljäs 5 kilometrillä Innsbruckissa 1964 * MM-kisoissa kuudes 5 kilometrillä Zakopanessa 1962 == Lähteet == * Yevdokiya Mekshilo Bio, Stats and Results Olympics at Sports-Reference.com ===Viitteet=== Luokka:Neuvostoliittolaiset maastohiihtäjät Luokka:Neuvostoliittolaiset olympiavoittajat Luokka:Vuonna 1931 syntyneet Luokka:Vuonna 2013 kuolleet
Hullu luokka

Hullu luokka on Kaisa Ikolan kirjoittama kymmenosainen nuortenkirjasarja, jonka ensimmäinen osa ilmestyi vuonna 1990 ja viimeinen 2000. Kirjasarja kertoo kuvitteellisen yläkoululuokan vauhdikkaasta elämästä 8. ja 9. luokan aikana. Kaksi ensimmäistä kirjaa Ikola kirjoitti Minna Kulmalan kanssa. Kirjoista Hullu luokka rakastuu ja Jäitä hattuun, hullu luokka! voittivat Pirkanmaan Plättä-palkinnon vuonna 1992 ja 1998. Sarja julkaistaan uudelleen vuosina 2020-21 e- ja osin äänikirjoina (Saga Egmont). ==Hahmot== ===Oppilaat=== *Anna Uusi-Harkimo *Emilia Vehnänen *Miina Malkavaara *Juha Loiva *Pirjo "Pirre" Mäkkylä *Herbert Fastland *Kyösti Mahtisaari *Siiri Mänty *Robin Matthews *Oskari ? ===Opettajat=== *Sakari Yrttinen eli Lentävä Komeetta *Hannele *Kurt Gottfried Müller *Aliisa von Hertzen *Rehtori *Liisa Vainikkala eli Töyhtöhyyppä "Töyhtis" *Lukko *Kauha *Uolevi Koistinen eli Hujoppi *Kalle Vankka eli Aku *Margareta Tattinen eli Rautarouva *Matias Rantamaja eli Rantamaha *August Tuomenvuo eli Napoleon "Napsu" *Ylermi/Uolevi Tuomenvuo eli Sputnik *Matti Ouagadougou ==Kirjasarja== *Hullu luokka (1990, yhdessä Minna Kulmalan kanssa; e- ja äänikirjana 2020) *Hullu luokka rakastuu (1991, yhdessä Minna Kulmalankanssa; e- ja äänikirjana 2020) *Hullu luokka iskee jälleen (1992; e- ja äänikirjana 2020) *Hullu luokka ei hellitä (1993; e-kirjana 2021) *Hullu luokka hoitaa hommat (1994; e-kirjana 2021) *Hullu luokka eetterissä (1995; e-kirjana 2021) *Hullu luokka ja kadonneen opettajan arvoitus (1996; e-kirjana 2021) *Jäitä hattuun, hullu luokka! (1997; e-kirjana 2021) *Hullu luokka ja salaiset kansiot (1998; e-kirjana 2021) *Se on moro, hullu luokka! (2000; e-kirjana 2021) ==Lähteet== Luokka:Suomalaiset kirjasarjat Luokka:Suomalaiset nuortenkirjat
Työharjoittelu

Työharjoittelulla tarkoitetaan joko opiskelijoiden tai muiden työmarkkinoille tulevien, ammattitaitoa vasta kerryttävien henkilöiden työskentelyä. Työharjoittelu voi olla palkallista tai palkatonta. Suomessa työvoimaviranomaisen osoittamasta työharjoittelusta ei saa palkkaa eikä siitä kerry eläkettä, mutta työharjoittelijalle maksetaan työmarkkinatukea sekä ylläpitokorvausta, jonka tarkoituksena on kattaa työmatkoista ja ruokailuista aiheutuvat lisäkulutTyöharjoittelu ja työelämävalmennus mol.fi. == Työharjoittelu osana opintoja Suomessa == Työharjoittelu voi sisältyä kaikilla koulutusasteilla opiskelijan opetussuunnitelmaan. Harjoittelu voi olla joko pakollinen tai vapaaehtoinen osa opintoja. Työharjoittelun tavoitteena on perehdyttää työelämään ja syventää oppilaan ammattitaitoa. Peruskoulujen ja lukioiden opetussuunnitelmiin sisältyvä työelämään tutustuminen poikkeaa työharjoittelusta siinä, että yleissivistävän koulutuksen oppilailla ja opiskelijoilla ei ole vielä ammattitaitoa, jota harjaannutettaisiin. Ammatillisen toiseen asteen opiskelijoiden työssäoppiminen eroaa puolestaan harjoittelusta siten, että osa ammattitaidosta voidaan hankkia kokonaan työpaikalla työssäoppimisjakson aikana. Asiaa ei ole siis opiskeltu välttämättä lainkaan oppilaitoksessa, vaan oppiminen tapahtuu kokonaan työpaikalla. Ammattikorkeakouluissa ja yliopistoissa työharjoittelusta käytetään usein nimitystä korkeakouluharjoittelu. Harjoittelu tarjoaa opiskelijalle mahdollisuuden päästä soveltamaan oppimaansa teoriatietoa työelämän käytännön tehtäviin. Samalla opiskelija pääsee solmimaan kontakteja oman alansa työnantajiin jo opiskeluaikana. Arkikielessä työharjoittelu, työssäoppiminen ja työelämään tutustuminen sekoitetaan usein toisiinsa. Työnantajat kutsuvat kesätöihin palkkaamiaan opiskelijoita harjoittelijoiksi usein myös silloin, kun työ ei lainkaan sisälly opiskelijan opintosuunnitelmaan. Kun sovitaan työpaikalla tapahtuvista työelämäjaksoista, on sekä opiskelijan että työnantajan aina syytä tarkistaa tavoitteet ja opiskelijan osaamistaso ennen työelämäjakson alkua. == Katso myös == * Pro bono * Sanssi * Sosiaalinen yritys *Työkokeilu * Vapaaehtoistyö * Välityömarkkinat == Lähteet == == Aiheesta muualla == * Työpaikalla tapahtuva oppiminen eri koulutusasteilla Työssä oppimaan -sivusto * Tietoa työnantajille: ammattikorkeakoulu- ja yliopisto-opiskelijoiden harjoittelu korkeakouluosaajat.fi * Tasavallan harjoittelijat ja tukityöllistetyt THT ry thtry.fi * Verkkoyhteisö välityömarkkinoilla oleville tai siitä tietoa etsiville facebook.com/tht.ry * Palkkatuki Mol sivu mol.fi Palkkatuki Luokka:Työ Luokka:Koulutus Luokka:Seulonnan keskeiset artikkelit
Iryna Lištšynska

Iryna Anatolijivna Lištšynska (o.s. Nedelenko, ; s. 15. tammikuuta 1976) on ukrainalainen keskimatkojen juoksija. Lištšynska karsiutui Ateenan MM-kisoissa 1997 800 metrin juoksun alkuerissä ajalla 2.03,56. Kaksi vuotta myöhemmin hän karsiutui Sevillan MM-kisoissa 800 metrin alkuerissä ajalla 2.01,53. Vuonna 2001 hän juoksi Universiadeissa kahdenneksitoista 1 500 metrin juoksussa ajalla 4.33,81. Seuraavana vuonna hän voitti Ukrainan mestaruuden maastojuoksussa lyhyellä matkalla sekä 1 500 metrillä. Münchenin EM-kisoissa hän oli 1 500 metrillä kymmenes ajalla 4.11,70. 2003 hän sijoittui Birminghamin sisäratojen MM-kisoissa samalla matkalla viidenneksi ajalla 4.07,19. Myöhemmin samana vuonna hän voitti matkan Ukrainan mestaruuden, mutta karsiutui Pariisin MM-kisoissa välierissä. Kauden lopussa IAAF:n yleisurheilufinaalissa hän oli kymmenes ajalla 4.03,89. Lištšynska voitti vuonna 2004 Euroopan sisäratojen cupin sekä Ukrainan mestaruuden 1 500 metrillä. 2006 hän voitti Ukrainan sisäratojen mestaruuden ja juoksi Moskovan sisäratojen MM-kisoissa viidenneksi. Myöhemmin samana vuonna hän oli Göteborgin EM-kisoissa kahdeksas ja IAAF:n yleisurheilufinaalissa yhdestoista. Osakan MM-kisoissa 2007 hän voitti MM-hopeaa ajalla 4.00,69. Kauden lopussa IAAF:n yleisurheilufinaalissa hän oli seitsemäs. Pekingissä 2008 Lištšynska voitti olympiahopeaa. Hän oli vielä maalisuoralla lähdettäessä kolmantena Bahrainin Maryam Yusuf Jamalin perässä. Pitkään kiriin lähtenyt Jamal väsähti kuitenkin täysin ja putosi viidenneksi Lištšynskan noustessa juoksun toiseksi. Myöhemmin samana vuonna Lištšynska juoksi IAAF:n yleisurheilufinaalissa kolmanneksi. Hän keskeytti Berliinin MM-kisoissa 2009 välierissä.Berliini 2009: Naisten 1 500 metrin välierät ==Ennätykset== * 800 metrin juoksu: 1.59,15 (1998) * 1 500 metrin juoksu: 4.00,04 (2006) * Mailin juoksu: 4.25,32 (2008) ==Lähteet== * ===Viitteet=== Luokka:Ukrainalaiset keskimatkojen juoksijat Luokka:Ukrainalaiset maastojuoksijat Luokka:Ukrainalaiset olympiamitalistit Luokka:Vuonna 1976 syntyneet Luokka:Elävät henkilöt
Hunajameloni

Hunajameloni (Cucumis melo Hunajameloni-ryhmä) on yksi melonin lajikeryhmä. Hunajameloni on yleensä noin 15-22 cm pitkä ja hieman soikea. Sen paino vaihtelee 1,8-3,6 kg:n välillä. Hedelmän liha on vaaleanvihreätä ja sileän kuoren väri vaihtelee vihreästä keltaiseen.Kasvikset Hunajamelonin liha on mehukasta ja makeaa ja hedelmää nautitaan usein jälkiruokana. Hedelmiä myydään ympäri maailmaa. ==Lähteet == == Aiheesta muualla == *Hunajamelonin ravintoarvot THL:n Fineli -tietokannassa *ITIS: Cucumis melo *United States Department of Agriculture (USDA): Cucumis melo *Flora of China: Cucumis melo *Dr. Duke's Phytochemical and Ethnobotanical Databases: Cucumis melo Luokka:Kurkut
Priscah Jepleting Cherono

Priscah Jepleting Cherono (o.s. Ngetich, s. 27. kesäkuuta 1980) on kenialainen kestävyys- ja maastojuoksija, joka on kotoisin Nandin piirikunnasta. Cherono sai Torinon maastojuoksun MM-kisoissa 1997 nuorten sarjassa hopeaa. Hän sijoittui 1998 Marrakechin maastojuoksun MM-kisoissa samassa sarjassa yhdenneksitoista. Myöhemmin samana vuonna hän juoksi Annecyn nuorten MM- kisoissa 5 000 metrin juoksussa seitsemänneksi ajalla 16.07,12. Kaksi vuotta myöhemmin Vilamouran maastojuoksun MM-kisoissa hän oli lyhyellä matkalla seitsemäskymmeneskahdeksas. Dublinin maastojuoksun MM-kisoissa 2002 hän sijoittui lyhyellä matkalla kahdeksanneksitoista. Seuraavana vuonna Lausannen maastojuoksun MM-kisoissa hän juoksi lyhyellä matkalla yhdenneksitoista. Hän sai hopeaa Brazzavillen Afrikan-mestaruuskilpailujen 5 000 metrillä 2004 ajalla 16.26,15. Vuonna 2005 hän sijoittui St. Etiennen maastojuoksun MM- kisoissa lyhyellä matkalla neljänneksi ja Helsingin MM-kisoissa 5 000 metrillä seitsemänneksi ajalla 14.44,00. Kauden lopussa hän oli IAAF:n yleisurheilufinaalissa 3 000 metrin juoksussa kahdeksas ajalla 8.53,18. Cherono voitti Fukuokan maastojuoksun MM-kisoissa 2006 MM-hopeaa lyhyellä matkalla. Myöhemmin samana vuonna hän sijoittui IAAF:n yleisurheilufinaalissa 5 000 metrillä yhdeksänneksi. Seuraavana vuonna hän oli Mombasan maastojuoksun MM-kisoissa seitsemäs. Osakan MM-kisoissa hän voitti 5 000 metrillä MM- pronssia. Kauden lopussa hän sijoittui IAAF:n yleisurheilufinaalissa kolmanneksi 3 000 metrillä ajalla 8.29,06 ja kolmanneksi 5 000 metrillä. Edinburghin maastojuoksun MM-kisoissa 2008 Cherono juoksi seitsemänneksi. Samana vuonna hän oli 5 000 metrillä yhdestoista Pekingin olympialaisissa ja viides yleisurheilufinaalissa. Cherono sijoittui 2011 viidenneksi Punta Umbrían maastojuoksun MM-kisoissa ja neljänneksi Daegun MM-kilpailujen 10 000 metrillä. Hän sai Porto-Novon Afrikan-mestaruuskilpailuissa 2012 hopeaa 10 000 metrillä ajalla 32.45,73. == Yksityiselämä == Cherono on naimisissa Charles Chemase Cheronon kanssa. ==Henkilökohtaiset ennätykset== * 3 000 metrin juoksu: 8.29,06 (2007) * Kahden mailin juoksu: 9.14,09 (2007) * 5 000 metrin juoksu: 14.35,30 (2006) * 10 000 metrin juoksu: 30.56,43 (2011) * Puolimaraton: 1.08.35 (2012) ==Lähteet== * * ===Viitteet=== Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1980 syntyneet Luokka:Elävät henkilöt
Kyrö

Kyrö voi tarkoittaa seuraavia asioita: == Paikannimi == * Kyrö, keskiaikaisesta Satakunnasta hallittu pitäjä, josta muodostuivat Pohjan Kyrön ja Ikaalisten Kyrön sekä Kyrön (Hämeenkyrö-Viljakkala) pitäjät. * Kyrö, kylä Pöytyän, aiemmin Karinaisten kunnassa Varsinais-Suomen maakunnassa * Kyrö, Ivalon vanha nimi * Kyrönjoki, joki Pohjanmaalla ja myös Karvianjoen alkuperäinen nimi. * Kyrönmaa, seutukunta Pohjanmaalla * Isokyrö (ent. Kyrö), kunta Pohjanmaalla * Vähäkyrö, entinen kunta Pohjanmaalla * Hämeenkyrö (ent. Kyrö), kunta Pirkanmaalla * Ylikyrö (myös Yli-Kyrö), kylä Enontekiöllä * Kyrönkankaan kesätie, yksi Suomen vanhimmista teistä * Kyrösjärvi, järvi Pirkanmaan luoteisosassa * Kyröskoski, Kyrösjärvestä laskevan Pappilanjoen koski * Kyröskoski, Hämeenkyrön taajama * Kyrön skanssi, Karviaan 1635 perustettu varustus == Sukunimi == * Antti Kyrö (s. 1982), suomalainen graafinen suunnittelija ja kuvittaja * Heidi Kyrö (s. 1978), suomalainen iskelmälaulaja * Kari-Pekka Kyrö (s. 1963), Suomen hiihtomaajoukkueen entinen päävalmentaja * Mikko Kyrö (s. 1977), suomalainen koripalloilija * Oiva R. Kyrö (1883-1928), suomalainen päätoimittaja * Onni Kyrö (1911-1937), suomalainen ratamoottoripyöräilijä * Pekka Kyrö (s. 1946), suomalainen teatteripäällikkö, dramaturgi, dramaturgien opettaja ja toimittaja * Tuomas Kyrö (s 1974), suomalainen kirjailija ja pilapiirtäjä == Etunimi == * Kyrö, harvinainen suomenkielinen etunimi, joka on esiintynyt sekä miehen että naisen nimenä. Luokka:Sukunimet
Ed (televisiosarja)

Ed on yhdysvaltalainen draamakomediasarja, jota NBC tuotti vuosina 2000–2004. Pääosia näyttelivät Tom Cavanagh (Edward Jeremy Stevens) ja Julie Bowen (Carol Phyllis Vessey). Ed sai Emmy-ehdokkuudet roolituksesta, käsikirjoituksesta ja ohjauksesta vuonna 2001. Tom Cavanagh sai roolistaan Golden Globe -ehdokkuuden. NBC lopetti sarjan heikkojen katsojalukujen vuoksi vuonna 2004. Luokka:2000-vuosikymmenen yhdysvaltalaiset draamakomediasarjat Luokka:NBC:n televisio-ohjelmat
Kari Urpilainen

Kari Johannes Urpilainen (s. 8. toukokuuta 1951 Kokkola) on suomalainen poliitikko ja valtiopäiväneuvos. Hän on koulutukseltaan sosionomi ja puoluekannaltaan sosialidemokraatti. Hänen tyttärensä on kansanedustaja Jutta Urpilainen. Kari Urpilainen on toiminut kansanedustajana vuosina 1983–1995 sekä 1999–2003, tasavallan presidentin valitsijamiehenä vaaleissa 1982 ja 1988 sekä Kokkolan kaupunginvaltuutettuna vuodesta 1977. Hän putosi eduskunnasta vuoden 1995 vaaleissa, kun Markus Aaltonen palasi eduskuntaan, mutta hän palasi seuraavissa vaaleissa pudottaen Aaltosen. == Lähteet == == Aiheesta muualla == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kokkolan kaupunginvaltuutetut Luokka:Kaarlelan kunnanvaltuutetut Luokka:Vaasan vaalipiiri Luokka:Ylen toimittajat Luokka:Suomalaiset opettajat Luokka:Valtiopäiväneuvokset Luokka:Vuonna 1951 syntyneet Luokka:Elävät henkilöt
Karel Ančerl

Karel Ančerl (11. huhtikuuta 1908, Tučapy, Itävalta-Unkari – 3. heinäkuuta 1973, Toronto, Kanada) oli tšekkiläinen kapellimestari. Hän sai opetusta muun muassa Hermann Schercheniltä. Ančerl toimi vuosina 1950–1968 Tšekin filharmonisen orkesterin ja vuosina 1969–1973 Toronton sinfoniaorkesterin ylikapellimestarina. Toinen maailmansota keskeytti hänen varhaisen uransa Prahan radiossa. Sen aikana hän selvisi hengissä Theresienstadtin keskitysleireiltä, mutta menetti perheensä. Ančerl muutti vuonna 1968 Torontoon, Kanadaan. Hän tuli tunnetuksi varsinkin tšekkiläisten mestarien ja 1900-luvun teosten tulkitsijana ja levyttäjänä. Hän oli juutalainen ja kuoli Torontossa 65-vuotiaana. ==Lähteet== ===Viitteet=== Luokka:Tšekkiläiset kapellimestarit Luokka:Holokaustista selviytyneet Luokka:Vuonna 1908 syntyneet Luokka:Vuonna 1973 kuolleet
Paavo ja Zephyr

Paavo ja Zephyr vuonna 1994 perustettu orkesteri. Kokoonpano on vaihdellut vuosien varrella. Laulaja Paavo ei ole koskaan esiintynyt oikealla nimellään. == Alkuperäinen kokoonpano == * Juha Takanen, rummut * Reijo Loiva, kitara * Jani Jalkanen, basso * Paavo, laulu === Myöhempi kokoonpano === * Juha Takanen, rummut * Jyrki Telilä, kitara * Jani Jalkanen, basso * Kai Kaituri, koskettimet * Paavo, laulu == Diskografia == * Paavo ja Zephyr (1995) * Kolme sointua (1998) * Toiveiden ilta (1999) * Muistoja (2002) * Salasanoja (2006) * Sattumankauppaa (2009) == Lähteet == * == Aiheesta muualla == * Luokka:Suomalaiset iskelmäyhtyeet